***A Daughter of the Gods*** er en amerikansk stum dramafilm fra 1916, skrevet og regissert av Herbert Brenon, og produsert av Fox Film Corporation. I hovedrollene spiller Annette Kellerman, William E. Shay og Hal De Forrest. Filmen handler om en sultan som går med på å hjelpe en heks med å knuse en mystisk skjønnhet, dersom heksen vekker sønnen hans til live igjen.

Filmen ble kontroversiell da den ble utgitt ettersom den inneholdt en nakenscene med Kellerman. Dette var første gang en filmstjerne hadde vist seg helt naken på film. Scenen finner sted i en foss, og mesteparten av kroppen hennes er dekket av det lange håret hennes.

Det eksisterer ingen kjente kopier av filmen i dag, og den regnes derfor som å ha gått tapt.

Handling
--------

Annette Kellerman i *A Daughter of the Gods*.
En ond heks (Ricca Allen) tilbyr en sultan (Hal De Forrest) å vekke sønnen hans til live igjen, dersom sultanen hjelper henne med å knuse den mystiske skjønnheten Anitia (Annette Kellerman). Sultanen aksepterer tilbudet og sønnen hans, prins Omar (William E. Shay), blir vekket til live. I mellomtiden planlegger en arabisk sjeik (Edward Boring) å ta over kongedømmet til sultanen og sørger for at datteren hans Zarrah (Violet Horner) får plass i sultanens harem. Anitia blir bortført og havner også i sultanens harem. Hun flykter, men blir fanget. Like før Anitia skal bli henrettet, blir hun reddet av prins Omar. Hun flykter til Gnomeland. Like etter dreper Zarrah sultanen og prøver å styrte Omar. Anitia elsker Omar og reiser sammen med gnomene for å kjempe mot Zarrah. Omar dreper Anitia ved et uhell, men blir selv drept av Zarrah. Sjelene til Anitia og Omar blir gjenforent.

Medvirkende
-----------

* Annette Kellerman som Anitia, datter av gudene
* William E. Shay som prins Omar
* Hal De Forrest som sultanen
* Marcelle Hontabat som Celine
* Violet Horner som Zarrah
* Jane Lee som unge prins Omar
* Stuart Holmes som maurisk kjøpmann
* Katherine Lee som Nydia
* Ricca Allen som den onde heksen
* Millie Liston som Zarrahs mor
* Henrietta Gilbert som den gode feen
* Walter James som sjefsevnukk
* Walter McCollough som sjef for sultanens vaktstyrke
* Mark Price som slavehandler
* Louise Rial som hans kone
* Edward Boring som arabisk sjeik
* Barbara Castleton

Produksjon
----------

Herbert Brenon både regisserte og skrev manuset til *A Daughter of the Gods*. Han lot seg mest sannsynlig inspirere av David Belasco og John Luther Longs teaterstykke *The Darling of the Gods*, som hadde premiere på Broadway i 1902, med Blanche Bates, Robert T. Haines og en ung George Arliss i sentrale roller. Teaterstykket har en lignende handling, der det gis en belønning for å redde et barn, samt et stort skuespillerensemble. Handlingen i teaterstykket foregår imidlertid i det føydale Japan, mens handlingen i filmen har bakteppe i et undersjøisk rike, ikke ulikt Atlantis. Brenon gjør aspekter av teaterstykket filmatiske (undervannsscenene, Kellermans nakenhet etc.) i et åpenbart forsøk på å unngå plagiat av Belascos teaterstykke og dermed et søksmål.

*A Daughter of the Gods* er kreditert som den første amerikanske filmen som kostet én million dollar å produsere. Studiosjefen William Fox var så irritert over produksjonskostnaden at han fjernet Brenons navn fra filmen. Brenon saksøkte imidlertid for å få navnet sitt kreditert på filmen og vant.

Robert Hood Bowers komponerte originalmusikken til filmen, som ble spilt av et orkester under hver visning. Dette ble ansett som den mest minneverdige filmmusikken frem til da.

Referanser
----------

1. ↑  Hall, Sheldon; Neale, Stephen (2010). *Epics, Spectacles, and Blockbusters: A Hollywood History* **(engelsk)**. Wayne State University Press. s. 42. ISBN 978-0-8143-3008-1.
2. ↑  Robertson, James C. (2005). *The Hidden Cinema: British Film Censorship in Action 1913-1972* **(engelsk)**. Routledge. s. 9–10. ISBN 978-1134876723.
3. ↑  «A Daughter Of The Gods / Herbert Brenon [motion picture]» **(engelsk)**. Library of Congress. Arkivert fra originalen 1. mai 2017.
4. ↑  «A Daughter of the Gods» **(engelsk)**. SilentEra.com. Arkivert fra originalen 6. august 2016.
5. ↑  Magill, Frank (1981). *Magill's Survey of Cinema: Silent Films* **(engelsk)**. 1. Salem Press. s. 361.
6. ↑  «The Darling of the Gods» **(engelsk)**. Internet Broadway Database. Arkivert fra originalen 12. mai 2017.
7. ↑  Blum, Daniel (1970) [1953]. *Pictorial History of the American Theatre; 1860-1970* **(engelsk)** (opptrykk utg.). Crown. s. 71.
8. ↑  Thompson, Frank T. (1996). *Lost Films: Important Movies That Disappeared* **(engelsk)**. Citadel, Carol Publ. Group. s. 60. ISBN 0-806-51604-6.
9. ↑  Altman, Rick (2004). *Silent Film Sound* **(engelsk)**. Columbia University Press. s. 299. ISBN 0-231-11662-4.

Eksterne lenker
---------------

* (en) *A Daughter of the Gods* på Internet Movie Database Rediger på Wikidata

* (sv) *A Daughter of the Gods* i Svensk Filmdatabas Rediger på Wikidata

* (en) *A Daughter of the Gods* på Turner Classic Movies Rediger på Wikidata

* (en) *A Daughter of the Gods* på American Film Institute Rediger på Wikidata

* (en) *A Daughter of the Gods* på Silent Era Rediger på Wikidata

Portal: Film